ተጠባቂው የማንቸስተር ሲቲ እና የሌስተር ሲቲ ፍልሚያ﻿
የእንግሊዝ ፕሪሚየር ሊግ 37ኛው ሳም ንት ጨዋታዎች ዛሬ፣ ነገ፣ እሁድ እና ሰኞ የሚካሄዱ ሲሆን፤ የሊጉ የሳምንቱ ትልቁ ጨዋታ “ውሃ ሰማያዊዎቹ” ማንቸስተር ሲቲንና “ሰማያ ዊዎቹ”ሌስተር ሲቲን የሚያገናኘው ግጥሚያ ሰኞ በኢትሃድ ስታዲየም ምሽት አራት ስዓት ላይ ይካሄዳል። የአለማችን ተወዳጁ የእንግሊዝ ፕሪሚየር ሊግ
በያዝነው ዓመትም የሊጉን ዋንጫ ማን ያነሳ ይሆን የሚለውን ለመገመት አዳጋች እንደሆነና አጓጊነቱን እንደያዘ የቀጠለ ሲሆን፤ ሊጉ ሊጠናቀቅ ሁለት ጨዋታዎች የቀሩት ቢሆንም የሊጉን ዋንጫ ማን ያነሳ ይሆን? የሚለው የአለምን ቀልብ የገዛ ጉዳይ ነው። በመሆኑም ጨዋታውን ተጠባቂ ያደርገው የሁለቱ ክለቦች ፍልሚያ ዋንጫውን ማንቸስተር ሲቲ ወይስ ሊቨርፑል ያነሳ ይሆን የሚለውን ፍንጭ የሚሰጥ ሲሆን፤ ሌስተር ሲቲ የቀድሞው የሊቨር ፑል አሰልጣኝ የነበሩትን አዲሱ አሰልጣኛቸውን ብሮንዳር ሮጀርስን ከሴልቲክ አስኮብልለው ከቀጠሩ ማግስት ጀምሮ ተከታታይ ድል እያስመዘገበ ይገኛል። በመሆኑም ባለፈው ሳምንት በ36ኛው ሳምንት የሊጉ የጨዋታ መርሃግብር ሌስተር ሲቲ አርሴናልን በሜዳው አስተናግዶ ሶስት ለባዶ በመርታት አርሴናሎች በሚቀጥለው ዓመት በሻምፒወንስ ሊጉ ለመሳተፍ የነበራቸውን ተስፋ ውሃ ቸልሰውበታል። ስለዚህ ሌስተር ሲቲዎች ከጫና ነጻ ሆነው ከውሃ ሰማያዊዎቹ ጋር ለክብር የሚፋለሙ መሆኑ፤ ውሃ ሰማያዊዎቹን ውጤት በማስጣል የዋንጫ ተስፋቸውን ሊያደበዝዙ ይችላሉ የሚል ግምት በስፖርት ቤተሰቡ እየተነሳ በመሆኑ ጨዋታውን አጓጊ አድርጎታል። ከዚህ
ባለፈ ጨዋታውን ተጠባቂ ያደረገው ለውሃ ሰማያዊዎቹ ማንቸስተር ሲቲ የሞት የሽረት ጨዋታ በመሆኑ ነው። ምክንያቱም በመርሲሳይዱ ሊቨርፑልና በውሃ ሰማያዊዎቹ ማንቸስተር ሲቲ መካከል ያለው የነጥብ ልዩነት አንድ ነጥብ ብቻ ነው። በዚህ ጨዋታ ሲቲ ነጥብ የሚጥል ከሆነና ቀያዮቹ ሊቨርፑሎች ያለባቸውን ጨዋታ የሚያሸንፉ ከሆነ በአስራ አንደኛው ስዓት ሲቲዎች ከዋንጫ ፉክክሩ ውጭ የሚሆኑ በመሆኑ የሁለቱ ክለቦች ግጥሚያ ከመቼውም ጊዜ በላይ የስፖርት ቤተሰቡ በጉጉት እንዲጠብቀው ሆኖል። ከዚህ ባለፈ ዛሬ በሊጉ አንድ ጨዋታ ሲካሄድ ኢቨርተን በሜዳው በርንሌይን ምሽት አራት ስዓት ላይ ያስተናግዳል። እንዲሁም ነገ በፕሪሚየር ሊጉ አምስት ጨዋታዎች ሲካሄዱ፤ ከነዚህ መካከል ቦርንማውዝ በሜዳው ስፐርሶቹን ቶተነሃም ሆትስፐርስን የሚያስተናግድበትና ኒውካስትል ዩናየትድ ሊቨርፑልን በሜዳው የሚፈትንበት ፍልሚያ ይጠቀሳሉ። እንዲሁም እሁድ ዕለት ሊጉ ቀጥሎ ሲውል ሶስት ጨዋታዎች የሚካሄዱ ሲሆን፤ ቼልሲ ከዋትፎርድ፣ ሀደርስፊልድ ታውን ከማንቸሰተር ዩናይትድ እና ብራይተን ሆቨ አልቢዮን ከአርሴናል የሚያደርጉት ጨዋታዎች ማን በሊጉ አራተኛ ደረጃን ይዞ በማጠናቀቅ ለሚቀጥለው ዓመት በሻምፒዮንስ ሊጉ ተሳሳፊ ይሄናል የሚለውን ፍንጭ የሚሰጥ ነው። ፕሪሚየር ሊጉን ውሃ ሰማያዊዎቹ ማንቸስተር ሲቲ በ92 ነጥብ
ሲመራ፤ የመርሲሳይዱ ሊቨርፑል በ91 ነጥብ
ይከተላል። ስፐርሶቹ ቶተነሃም ሆትስፐርስ በ70 ነጥብ
ሶስተኛ ደረጃን ሲይዝ፤ ሰማያዊዎቹ ቼልሲ በ68 ነጥብ
አራተኛ ደረጃን ይዞ ይከተላል። በአንጻሩ ካርዲፍ ሲቲ፣ ፉልሃም እና ሀደርስፊልድ ታውን ደግሞ ከ18ኛ
እስከ 20ኛ ያሉትን የመጨረሻዎቹን ሦስት ደረጃዎች ይዘው ወራጅ ቀጠና ውስጥ ይገኛሉ፡፡ እንዲሁም የፕሪሚየር
ሊጉን ከፍተኛ ጎል አስቆጣሪነት የሊቨርፑሉ ሙሀመድ
ሳላህ በ21ጎሎች ሲመራ፤
የማንቸስተር ሲቲው ኩን አጉኤሮና
የሊቨርፑሉ ሴኔጋላዊው ኮከብ
ሳዲዮ ማኔ በ20 ጎሎች
በሁለተኛ ደረጃ ተቀምጠዋል።
የአርሴናሉ ፔር ኢሜሪክ
ኦባሚያንግ በ19 ጎሎች
ከፍተኛ ግብ አስቆጣሪነቱን
እየተከተለ ይገኛል።አዲስ ዘመን ሚያዝያ 25/2011በሶሎሞን በየነ 